ఊటుకూరి నరేందర్ రెడ్డి

ఊట్కూరి నరేందర్‌ రెడ్డి తెలంగాణలో ప్రముఖ విద్యాసంస్థలుగా పేరుపొందిన ఆల్ఫోర్స్‌ ఇన్‌స్టిట్యూషన్స్‌ అధినేత. ఆయన ప్రస్తుతం ఉమ్మడి మెదక్‌-నిజామాబాద్‌-ఆదిలాబాద్‌-కరీంనగర్‌ గ్రాడ్యుయేట్‌ ఎమ్మెల్సీ స్థానం నుంచి కాంగ్రెస్‌ పార్టీ తరఫున పోటీ చేస్తున్నారు.

 వ్యక్తిగత సమాచారం 
నరేందర్ రెడ్డి జగిత్యాల జిల్లా కొడిమ్యాలలో మధ్య తరగతి వ్యవసాయం కుటుంబంలో జన్మించారు. తండ్రి మల్లా రెడ్డి, తల్లి లింబమ్మ. ఆయన భార్య వనజా రెడ్డి వైద్యురాలిగా రాణిస్తున్నారు. నరేందర్‌ రెడ్డి దంపతులకు ఇద్దరు పిల్లలు ఉన్నారు. వారు సంజితా రెడ్డి, శ్రేయస్‌ రెడ్డి.

 విద్యాభ్యాసం 
నరేందర్‌ రెడ్డి విద్యాభ్యాసం పూర్తిగా ప్రభుత్వ విద్యాసంస్థల్లోనే సాగింది. పాఠశాల విద్యను కొడిమ్యాలలోని ప్రభుత్వ ఉన్నత పాఠశాలలో పూర్తి చేశారు. కరీంనగర్‌ ప్రభుత్వ జూనియర్‌ కళాశాల సైన్స్‌ వింగ్‌లో ఇంటర్‌ చదివారు. ఎస్‌ఎన్‌ఆర్‌ ప్రభుత్వ డిగ్రీ కళాశాలలో డిగ్రీ పట్టా పొందారు. ఉస్మానియా విశ్వవిద్యాలయంలో పీజీ పూర్తి చేశారు.

 విజయ ప్రస్థానం 
నరేందర్ రెడ్డి విజయం అనగానే కరీంనగర్‌ జిల్లాలో చాలా మందికి ఉదయం 5 గంటలకే సైకిల్‌పై వెళ్తూ ట్యూషన్లు చెప్పిన విషయం గుర్తుకు వస్తుంది. కరీంనగర్‌ మంకమ్మ తోటలో చిన్న గదిలో ఉదయం 5 గంటల నుంచి రాత్రి 9 గంటల వరకు నిర్విరామంగా ట్యూషన్లు చెప్పేవారు. ఇలా 1991లో ఆల్ఫోర్స్‌ విద్యాసంస్థలకు అంకురార్పణ చేశారు. ప్రస్తుతం ఆయన తెలంగాణ, మహారాష్ట్ర ప్రాంతాల్లో మొత్తం 54 ఇన్‌స్టిట్యూషన్స్‌ను నిర్వహిస్తున్నారు. నరేందర్‌ రెడ్డి ఆలోచనలు ఎంతో మంది ఉత్తర తెలంగాణ విద్యార్థులను ఉన్నత స్థానంలో నిలిపాయి.

 రాజకీయ అరంగేట్రం 
2018లో కాంగ్రెస్ అగ్రనేత రాహుల్ గాంధీ సమక్షంలో కాంగ్రెస్ పార్టీ తీర్థం పుచ్చుకున్నారు. 2018లో కరీంనగర్ శాసనసభ నియోజకవర్గానికి ఎమ్మెల్యేగా పోటీ చేసేందుకు మొగ్గు చూపారు. కానీ కొన్ని కారణాల వల్ల పోటీ నుంచి విరమించుకున్నారు. 2024లో కరీంనగర్ లోక్ సభ స్థానానికి పోటీ చేయడానికి అవకాశం వస్తే వదులుకున్నారు. ప్రస్తుతం ఉమ్మడి మెదక్- నిజామాబాద్- ఆదిలాబాద్- కరీంనగర్ పట్టభధ్రుల  నియోజకవర్గానికి ఎమ్మెల్సీ అభ్యర్థిగా బరిలో దిగారు.

 అవార్డులు 

 యూనివర్సిటీ ఆఫ్ సౌత్ అమెరికా నుంచి గౌరవ డాక్టరేట్ ప్రదానం
 ఇందిరా గాంధీ సద్భావన అవార్డు
 ఎడ్యుకేషన్ ఎక్సలెన్స్‌ అవార్డు
 ఏపీజే అబ్దుల్ కలాం పురస్కార్
 సంస్కృత బంధు పురస్కార్
 బెస్ట్ అడ్మినిస్ట్రేటర్ అవార్డు

 మరిన్ని 
నరేందర్‌ రెడ్డి రెండు సార్లు తెలంగాణ రాష్ట్ర ప్రైవేట్ జూనియర్ కళాశాల యాజమాన్యాల సంఘం రాష్ట్ర అధ్యక్షునిగా, ఒక సారి ప్రధాన కార్యదర్శిగా సేవలందించారు. ప్రైవేట్‌ పాఠశాలల యజమాన్యాల సంఘం ప్రతినిధిగా, శాతవాహన విశ్వవిద్యాలయంలో సెనేట్ మెంబర్‌గా కూడా చేశారు.
మూలాలు